Қызылорда облысында білікті мамандарды дайындайтын орталық ашылды
"Қызылорда облысында білікті мамандарды дайындайтын орталық ашылды" | "https://abai.kz/post/38441"
TITLE: Қызылорда облысында білікті мамандарды дайындайтын орталық ашылды
URL: https://abai.kz/post/38441
META: "Қызылорда облысында білікті мамандарды дайындайтын орталық ашылды" | "https://abai.kz/post/38441"
DATE: 11.08.2014
AUTHOR(s): Абай-Ақпарат
TOTAL WORDS: 116
TEXT: Қызылорда облысының кәсіпкерлер палатасы мен «РҒӘО» АҚ Қызылорда облыстық филиалы және «Техмаман» ЖШС арасындағы әріптестік туралы келісімге қол қойылды, деп облыс әкімдігінде хабарлады. Аталған орталықтың жұмысының негізгі мақсаты – өңірімізде тасымалдау, ғимараттар құрылысы, құрылыс және автожолдарды жөндеу кәсіпорындарына қажетті жұмысшы кадрларды даярлау, қайта даярлау және біліктілігін арттыру. «Орталықтың ерекшелігі болып - оның базасында білім мекемелері түлектерінің кәсіби дайындық деңгейін бағалау және мамандарды сертификаттау, өндірістік оқу орындарының  шеберлері мен мұғалімдерінің  біліктілігін арттыру курстарын ұйымдастыру  және т.б. саналады», - делінген хабарламада. Қызылорда облыстық кәсіпкерлердің өңірлік палатасының директоры  Д. Абсаттаров қазіргі уақытта бульдозер машинистері мен «В» санаттағы автокөлік құралдарын жүргізушілерді дайындау жұмыстары басталатындығын айтты. Палатаның алдағы уақыттағы жоспары мамандарды даярлаудың, қайта даярлаудың, біліктілігін арттырудың салалық оқу-әдістемелік кластерін ұйымдастыру. www.strategy2050.kz
